Na temelju članka 535. stavka 1. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23 i 130/23) i članka 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica, na sjednici održanoj 18. prosinca 2024. godine donosi

**ODLUKU O DAVANJU SUGLASNOSTI NA STATUSNU PROMJENU PRIPAJANJA TRGOVAČKOG DRUŠTAVA KOMUNALAC - VODOOPSKRBA I ODVODNJA D.O.O. DELNICE TRGOVAČKOM DRUŠTVU KD VODOVOD I KANALIZACIJA D. O. O. RIJEKA**

**Članak 1.**

Grad Delnice, kao jedan od osnivača i član trgovačkog društva Komunalac - vodoopskrba i odvodnja d.o.o., Delnice, Supilova 173, OIB: 13670112490 daje suglasnost na statusnu promjenu pripajanja trgovačkog društva Komunalac VIO Delnice trgovačkom društvu KD VODOVOD I KANALIZACIJA d.o.o., Rijeka, Dolac 14, OIB: 80805858278.

**Članak 2.**

Ovlašćuje se Gradonačelnica Grada Delnica za poduzimanje svih radnji za provedbu ove Odluke.

**Članak 3.**

Ova Odluka stupa na snagu osmog dana od dana objave u „Službenim novima Grada Delnica“.

KLASA: 026-04/22-01/01

URBROJ: 2170-6-4-1-24-1

Delnice, 18. prosinca 2024. godine

Gradsko vijeće Grada Delnica

Predsjednica

Ivana Pečnik Kastner, v.r.